《棋》
唐代·高辇

野客围棋坐，支颐向暮秋。不言如守默，设计似平雠。

决胜虽关勇，防危亦合忧。看他终一局，白却少年头。

作者简介：（?—933）五代时青州益都人。登进士第。后唐明宗天成间，秦王李从荣辟为河南府推官，后为咨议参军。长兴四年，从荣叛，辇与谋。从荣败，辇逃窜民家，又落发为僧，寻被逮伏诛。善诗，时与诸名士唱和，与诗僧齐已往还尤多。有《昆玉集》、《丹台集》，皆佚。